b'\n_START_ARTICLE_\nN\xc3\xbcrburgringin 6 tunnin ajo\n_START_PARAGRAPH_\nN\xc3\xbcrburgringin 6 tunnin ajo (aiemmin N\xc3\xbcrburgringin 1000 kilometrin ajo) on N\xc3\xbcrburgringilla ajettava urheiluautojen kest\xc3\xa4vyysajo, jolla on pitk\xc3\xa4 ja kunniakas historia. Ensimm\xc3\xa4inen 1 000 kilometrin kilpailu ajettiin vuonna 1953 nimell\xc3\xa4 ADAC-1000. Vuodesta 2015 alkaen kilpailu on kuulunut FIA WEC -sarjaan.\n_START_SECTION_\nHistoria\n_START_PARAGRAPH_\nNordschleifella ajettiin prototyyppien kilpailuja vuodesta 1953 siihen saakka, kunnes uusi GP-Strecke -rata valmistui vuonna 1984. Osanottajia kilpailussa oli varsinkin 1960-luvulla ja 1970-luvun alussa monista maista, my\xc3\xb6s Suomesta. T\xc3\xa4h\xc3\xa4n liittyy my\xc3\xb6s suomalaisittain ik\xc3\xa4v\xc3\xa4 muisto vuoden 1970 harjoitusajoista, jossa sai surmansa AAW teamin ajaja Hans Laine tallin Porsche 908 type 2:n ohjaimissa D\xc3\xb6ttinger-H\xc3\xb6he -suoralla auton suistuttua radalta ja sytytty\xc3\xa4 palamaan t\xc3\xa4m\xc3\xa4n j\xc3\xa4lkeen.'